ગુજરાત સરકારે રાષ્ટ્રીય દલિત અધિકાર મંચની ન્યાયની માંગણીઓ મુદ્દે ચર્ચા કરવાની તૈયારી દર્શાવી હતી. તેથી ગત રાત્રે રેલ રોકો આંદોલન મોકૂફ રાખવાની જાહેરાત થઈ હતી, પરંતુ તેમ છતાં આજે મણિનગર રેલ્વે ક્રોસિંગે લોકો ઉમટી પડતા જિજ્ઞેશ મેવાણી પોતે ત્યાં સમજાવટ માટે પહોંચ્યો હતો. ઉલ્લેખનીય છે કે ગૃહપ્રધાન પ્રદીપસિંહ જાડેજાએ ચર્ચા કરવાની તૈયારી દર્શાવી હતી તેથી ગત રાત્રે જ રાષ્ટ્રીય દલિત અધિકાર મંચ દ્વારા રેલ રોકો આંદોલન મોકૂફ રહ્યું હોવાની જાહેરાત કરી દેવામાં આવી હતી.